Operativna grupa 1 – Bosanska Posavina
Operativna grupa 1 – Bosanska Posavina je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. Formirana je 7. septembra 1992. po naredbi Okružnog štaba TO Tuzla. Komandno mjesto nalazilo se u Ježincu kod Srebrenika. Zona odgovornosti obuhvatala je dijelove Bosanska Posavina odnosno slobodne teritorije Srebrenika, Čelića, Brčkog i Gradačca.